**ПРАВИЛА ЗА ДОПЪЛНЕНИЕ НА**

**Правила за условията и реда**

**за ПРИЛАГАНЕ НА ЧЛ. 4, АЛ. 1, АЛ. 2 и АЛ. 3 ОТ ЗАКОНА ЗА БЮДЖЕТА НА   
НАЦИОНАЛНАТА ЗДРАВНООСИГУРИТЕЛНА КАСА ЗА 2024 г.,   
ПРИЕТИ С РЕШЕНИЕ НА НАДЗОРНИЯ СЪВЕТ НА НЗОК**

**№ РД-НС-04-4 ОТ 23.01.2024 Г.,**

**ИЗМ. И ДОП. С** **№ РД-НС-04-24 ОТ 14.02.2024 Г.,**

**ИЗМ. И ДОП. № РД-НС-04-32 ОТ 22.03.2024 Г.**

**§ 1.** В § 4 се добавя нова точка:

„4. Видът и формата на „Допълнение към Приложение №2 „Стойности за заплащане през 2024 г. на обеми на дейностите в БМП, на медицинските изделия в БМП и на лекарствените продукти за лечение в условията на БМП, които НЗОК заплаща извън стойността на оказваните медицински услуги“ към индивидуалните договори с изпълнителите за извършване дейност за БМП, по реда на НРД за медицинските дейности за 2023 - 2025 г.“

**§ 2.** В преходните и заключителните разпоредби се добавят нов параграф:

„**§ 5.** (1) До влизането в сила на Закона за бюджета на НЗОК за 2025 г., изпълнителите на БМП извършват и отчитат за закупуване дейностите, медицинските изделия и лекарствените продукти по сключените с РЗОК договори, по реда на тези Правила.

(2) За месец на дейност декември 2024 г. Надзорният съвет на НЗОК утвърждава на изпълнителите на БМП индикативни стойности за дейностите по чл. 5, ал. 1, т. 1 равни на утвърдените с решение № РД-НС-04-102 от 25.09.2024 г. и месечни стойности за дейностите по чл. 5, ал. 1, т. 2 и чл. 5, ал. 1, т.3 равни на утвърдените с решение № РД-НС-04-123 от 15.11.2024 г.

(3) За медицински изделия, прилагани в болничната медицинска помощ, и за лекарствени продукти в условията на болнична медицинска помощ, които НЗОК заплаща извън стойността на оказваните медицински услуги, приложени през месец декември 2024 г., Надзорният съвет на НЗОК утвърждава на изпълнителите на БМП индикативни стойности за м. декември 2024 г., равни на утвърдените с решение № РД-НС-04-123 от 15.11.2024 г.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 3.** Неразделна част от настоящите правила е допълнението към приложението по § 1.

**§ 4.** Настоящите правила допълват Правилата, приети с решение на Надзорния съвет № РД-НС-04-4 от 23.01.2024 г., изм. и доп. с № РД-НС-04-24/14.02.2024 г., изм. и доп. с № РД-НС-04-32/22.03.2024 г.